# data[].attributes.body
Dine lærerfaglige overvejelser er meget overbevisende og fagligt dokumenterede med god begrebsbrug og relevante henvisninger. Du sætter fokus på det multimodale og begrunder meget præcist tekstvalg og undervisningsdesign med stærk metodebevidsthed og viden om billedbogens æstetik.

Du modellerer elevernes arbejde med gode eksempler - Både som opslag med billeder på Padletten og i din tekst til eleverne.

Din undervisningsplan er meget overordnet skitseret og efterlader mig nysgerrig på, hvordan du helt præcist vil strukturere gruppearbejde og klassesamtaler. Hvis der havde været plads til mere, så kunne dette foldes ud ift. dine lærerfaglige begrundelser.

Alt i alt en meget flot opgave.

# data[].attributes.body
Side 21: Eksempel på billedsymbolik med den indespærrede påfugl.

# data[].attributes.body
Side 14-15: Eksempel på, hvordan billedet viser en masse følelser, mens de tomme pladser må udfyldes i tekst-teksten.

# data[].attributes.body
S. 35: Eksempel på, at synsvinkel i tekst og billede korresponderer med hinanden.

# data[].attributes.body
Side 10-11: Eksempel på, at billede og tekst fortæller forskellige ting.

# data[].attributes.body
1.. Læsning af billedromanen "På jagt" med fokus på modsætninger i teksten og mellem tekst og billede
2. Nykritisk litteraturanalyse af romanen. Arbejde med komposition og tekststrukturer.
3. Perspektivering af bogens temaer i egen fremstilling.
(4. Evaluering af skriftligt arbejde og dermed eventuel opfyldelse af læringsmål ved feedback fra læreren)

# data[].attributes.body
I skal nu arbejde med Pia Juuls bog "På jagt". I skal arbejde med analyse af billeder og tekst, og til slut skal I sætte bogens tema i relation til noget, I selv har oplevet. Her kan I se, hvad de 3 forskellige faser i forløbet indeholder af læringsmål og aktiviteter :

1. Læringsmål: Jeg kan læse billedromanen "På jagt" og holde særligt øje med modsætninger og ligheder både i teksten og mellem tekst og billeder.

Læs billedromanen "På jagt". Læg særligt mærke til, om der opstår modsætningsforhold i teksten. Et eksempel kan være i kapitel 1: Juleaften. Her er der et modsætningsforhold i jegfortællerens følelser i forhold til juleaften og forældrenes. Læg mærke til farens og morens og sammenlign deres følelser. Noter dig andre modsætningsforhold i resten af billedromanen.
Læs så billedromanen en gang til. Denne gang skal du lægge mærke til, om billederne fortæller en anden historie end det, der bliver fortalt i teksten. Vælg et kapitel ud og skriv alt det ned, du kan få øje på, der adskiller og forener tekst og billede. Tror du bogen ville have været den samme uden billeder? Uden tekst?

2.
Læringsmål:
- Jeg kan give en grundig analyse af "På jagt"
- Jeg kan få øje på strukturer i fortællingen.
- Jeg kan sætte "På jagt" ind i berettermodellen.

Analyse: Start med at give et resume af bogen, kom med forslag til temaer og karakterisér miljøet - det indre og det ydre. Giv herefter en personkarakteristik af faren, moren, jegfortælleren eller Hans Peter (i grupper).
Komposition gg fortolkning: Du skal nu se på, om der er nogle mønstre ved den måde, "På jagt" er bygget op - er der noget, der går igen? Se f.eks. på, hvordan jegfortællerens følelser bliver beskrevet. Hvordan kan du tolke hans følelser? Peg på konkrete sætninger. F.eks. på side 9: "Jeg blev stående. Jeg kunne ikke flytte mig. Mine fødder var blevet helt tunge". Det kan betyder, at jegfortælleren er angst/handlingslammet/chokeret.
I skal sætte fortællingen ind i berettermodellen. Hvilke kapitler hører til anslag, præsentation, PONR, optrapning, klimaks og afrunding?

3. Læringsmål:
- Jeg kan perspektivere temaer fra "På jagt"  og komme ind på egne oplevelser med disse.

Til slut skal du perspektivere nogle af bogens temaer. Tag f.eks. fat i temaet 'alkoholforbrug', 'skilsmisse' eller 'ensomhed' og skriv en personlig beretning om en oplevelse, du har haft med dette. Sammenlign din oplevelse med jegforællerens. Tegn med tusch et tilhørende billede i stil med Rasmus Bregnhøis billeder. Du må kun bruge 3 farver som udfyldning.